《过孟阳有怀叔达》
明代·娄坚

莫思腾踏叹蹉跎，达者相逢且啸歌。
高论总于流俗迕，深情自向友朋多。
酒才中圣无劳劝，笔到颠狂有少讹。
忽忆灌畦随老圃，此生机事合消磨。

作者简介：苏州府嘉定人，字子柔。经明行修，学者推为大师。隆庆、万历间贡于国学。不仕。工书法，诗清新。晚年学佛，长斋持戒。有《吴歈小草》。与唐时升、程嘉燧、李流芳三人合称嘉定四先生，诗集合刻本有《嘉定四先生集》。有《学古绪言》。